Administración SSC-Khatumo de Somalia

Khatumo, oficialmente Administración SSC-Khatumo de Somalia (en somalí, Maamul Goboleedka Khatumo; en árabe,  ولاية خاتمة  الصومال ) é unha Rexión autónoma de Somalia, nunha zona disputada entre Maakhir e Somalia.

Estableceu un goberno rexional para ser recoñecida como unha entidade federal de Somalia o 1 de xullo de 2009, pero non foi recoñecido nin polo goberno federal de transición de Somalia, nin polo goberno de Puntlandia.

O 11 de xaneiro de 2017 foi reincorporado a Somalilandia e Puntlandia.

 Historia 
A zona de Khatumo está principalmente habitada polo clan Reer Darawiish, un membro da Conferedación de Clanes de Harti, conxuntamente cos Warsangeli e os Makheerteen, e un clan da tribo Darod.

Os Reer Darawiish foron orixinalmente uns dos principais actores da creación do estado de Puntlandia como sucesor dos Sultanatos Harti despois do colapso do goberno central de Somalia en 1991, pero, desde a proclamación da in dependencia (ou autonomía) de Puntlandia en 1998, os Reer Darawiish temeron a súa desaparición no estado, cando o clan Majeerteen asumiu un papel hexemónico nel.

O Estado de SSC-Khatumo proclamou a súa autonomía o 1 de xullo de 2009, nunha cerimonia celebrada en Buuhoodle, a capital, reclamando territorios tanto de Somalilandia como de Puntlandia, sendo proclamado presidente Haglatoosiye.

Nesta zona, o Sool Oriental e Ayn (Cayn), existe unha gran cantidade de conflitos polo dominio da terra entre Somalilandia e Puntlandia. Ambos os estados teñen empresas petroleiras nesta parte de Sool, co consentimento do líder local, que tamén contribuíu ao desexo dos Reer Darawiish locais de administraren os seus propios asuntos, así como de resolver as disputas con Mohamud Muse Hersi, o actual presidente de Puntlandia.

Ademais, Maakhir reclamou a parte oeste da rexión de Sanaag a Puntlandia, así como Togdheer (Cayn) a Somalilandia.

Nin Benadir nin Mogadishu recoñeceron o novo estado.

A pesar de que existían rumores de conversacións con Ali Mohammed Ghedi, o primeiro ministro de Somalia, o goberno de transición de Somalia deixou de comentar o status de SSC-Khatumo e apunta a Las Anod como a autoridade oficial da rexión.

 Xeograia humana 
 Divisións administrativas 
Khatumo reclamou as seguintes divisións administrativas que consideraba baixo o seu control:
 Cayn/Ayn
 Buuhoodle - Capital de Ayn
 Ceegaag
 Meagle
 Horufadhi
 Buqdharkeyn
 Widhwidh
 Sanaag
 Ceerigaabo - Capital rexional
 Damala Xagare
 Carmale
 Geilwiete
 Darasalaam
 Shimbiraale
 Ceelaqoday
 Sool
 Las Anod - Capital rexional
 Hudun
 Bocame
 Taleh
 Kalabaydh - As autoridades tiñan previsto abrir unha Universidade nesta cidade.

 Cidades 
Las cidades máis grandes da zona reclamadas por SSC-Khatumo son Badhan, Las Khorey, Las Anod, Hudun, Buhoodle, Taleh, Kalabaydh, Widhwidh e Erigavo.

Maakhir
Maakhir, oficialmente Estado Maakhir de Somalia (en somalí, Maamul Goboleedka Maakhir; en árabe, ولاية ماخر الصومال ) é unha Rexión autónoma de Somalia, nunha zona disputada entre Somalilandia e Puntlandia.

miniatura|esquerda|550px|Situación política no norte de Somalia.
miniatura|dereita|450px|Situación política en Somalia (Estados, rexións, distritos). Decembro de 2016.

Categoría:Somalia